‏01/01/2014

דגשים לדיווח במסר סיכום ביקור וסיכום בדיקה - MDR

# רקע

## כללי

### מסר סיכום ביקור וסיכום בדיקה משמש לדיווח תוצאות של בדיקות שונות וכן סיכומים ומכתבים שונים לגבי המטופל.

### מסרים מסוג זה מגיעים ממקורות שונים בתוך הכללית ומחוצה לה, עוברים בדיקות והמרות ומנותבים אל גורמים שונים בארגון ביניהם – מערכת קליקס קהילה ומאגרים.

## פרטים טכניים

### המסר הינו XML מבוסס על תקן HL7 גרסה 3, דומיין Medical Record , לפי סכמה מוגדרת. תשלח בנפרד.

### קיים מסמך של צוות אינטגרציה המתאר את מבנה המסר ותצורת הדיווח לצרכים השונים. ישלח בנפרד.

### סוגי הסיכומים/מכתבים וקודי הבדיקות שניתן להעביר לגביהם סיכומים במסר MDR מרוכזים בטבלת תשתית של הכללית – טבלת מונחים רפואיים, המתעדכנת מפעם לפעם ומועברת לגורמים השונים על פי הצורך.

# דגשים כלליים

## מבוטחי כללית שאינם אזרחי ישראל

### בכללית מזוהה כל מטופל עפ"י מספר תעודת זהות.

### לא נעשה שימוש במספר דרכון. לכן זרים מקבלים מספר תעודת זהות פנימי של הכללית הכולל קידומת בת 2 ספרות ואחריה מספר בן 8 ספרות + ספרת ביקורת. סה"כ מתקבל מספר בן 11 ספרות.

### תוצאות בדיקות של מטופלים זרים יש להעביר אל הכללית באותו מבנה מסר כאשר מספר ת"ז יכלול את הקידומת + 8 הספרות שאחריה וללא ספרת ביקורת. סה"כ 10 ספרות כפי שהופיעו בהפניה.

# דגשים לגרסה 31.0 של קליקס קהילה (2014)

## דיווח מסר חדש/עדכון/ביטול

### האלמנט - ClinicalDocument/statusCode@code במסר הינו שדה חובה ומשמש לדיווח סטטוס הסיכום/תוצאה עפ"י הערכים הבאים:

1. חדש
2. עדכון
3. ביטול

### במסר עדכון ובמסר ביטול יש להקפיד לדווח את זיהוי המסר המקורי על מנת שניתן יהיה לזהות את איזה סיכום/תוצאה מעדכנים/מבטלים. שדה הזיהוי – ClinicalDocument/componentOf/encounterEvent/code@code

### חשוב להקפיד על מועד שליחת המסר - ClinicalDocument/MessageInfo/DateSent שלמעשה על פיו נוכל לדעת, אם הגיעו מספר עדכונים – איזה מהם הוא המעודכן ביותר.

## פרטי הפניה

### לצורך סגירת מעגל של התוצאה אל מול ההפניה נוספה אפשרות לדווח פרטי הפניה.

### הוגדר אלמנט מורכב אשר בו יש לדווח את הפרטים כפי שהופיעו בהפניה/הזמנה לבדיקה, כאשר השדות החשובים ביותר - מספר ההפניה והתאריך.

### מספר הפניה ידווח באלמנט - ClinicalDocument/inFulfillmentOf/order/id/@extension תאריך ההפניה ידווח באלמנט - ClinicalDocument/inFulfillmentOf/order/effectiveTime/@value

### רצוי לקלוט את מספר ההפניה מהברקוד על גבי ההפניה כפי שמבוצע כבר היום לגבי פרטי מזמין הבדיקה – גורם שולח (קוד מרפאה) + רישיון רופא.



## חשיבות הממצא

### רלוונטי לסיכום בדיקה בלבד.

### הוחלט לנהל 3 ערכים לציון חשיבות התוצאה

|  |  |
| --- | --- |
| **קוד** | **חשיבות הממצא** |
| 1000 | בדיקה תקינה |
| 1002 | ממצאים בעלי חשיבות קלינית |
| 1003 | ממצאים קליניים דחופים |

### הקוד ידווח באלמנט - ClinicalDocument/priority/@code והשם ידווח באלמנט - ClinicalDocument/priority/@displayName

## גורם מזמין

### עד היום חובה היה לדווח במסר גורם שולח (מרפאה מזמינה) + מספר רישיון רופא מזמין. לכן לא ניתן היה לשלוח תוצאה מבדיקה שבוצעה בפניה עצמית.

### החל מהגרסה הבאה – מערכת קליקס קהילה תהיה ערוכה לקלוט גם מסרים ללא גורם מזמין. מסרים אלו ישלחו אל הרופא המטפל.

### **אולם עדין חשוב להדגיש** – **אם קיים בהפניה גורם מזמין – חשוב לשלוח את התוצאה כולל פרטים אלה. אחרת המזמין לא יקבל את התוצאה**.

### כל מסר כזה שיגיע אל הכללית ישלח הן אל הרופא המזמין והן אל הרופא המטפל. יבוצע ע"י תהליכי אינטגרציה.